Τελικός ΟΥΕΦΑ Τσάμπιονς Λιγκ 2011

Ο Τελικός του Champions League για το 2011 διεξήχθη στις 28 Μαΐου στο Στάδιο Γουέμπλεϊ του Λονδίνου μεταξύ της Μπαρτσελόνα και της Μάντσεστερ Γιουνάιτεντ. Ο αγώνας έληξε με σκορ 3-1 υπέρ της Μπαρτσελόνα η οποία κατέκτησε το τρόπαιο για τέταρτη φορά στην ιστορία της. Διαιτητής του αγώνα ήταν ο Βίκτορ Κάσσαϊ από την Ουγγαρία.

Προϊστορία

Οι δύο ομάδες ξανασυναντήθηκαν στον τελικό του Champions League 2008-09, όπου η Μπαρτσελόνα νίκησε τη Μάντσεστερ Γιουνάιτεντ με σκορ 2-0. Στους ημιτελικούς του Champions League 2010-2011, η Μπαρτσελόνα απέκλεισε τη Ρεάλ Μαδρίτης με σκορ 2-0 και 1-1. Η Μάντσεστερ Γιουνάιτεντ αντιμετώπισε στους ημιτελικούς τη Σάλκε 04 με σκορ 2-0 και 4-1.

Αγώνας

Ο αγώνας άρχισε με δεκάλεπτη πίεση της Μάντσεστερ Γιουνάιτεντ, παρόλα αυτά η Μπαρτσέλονα κατάφερε να αντέξει και άρχισε να επιτίθεται. Στο 26ο λεπτό, ο Πέδρο, ο οποίος έμεινε ελεύθερος και μετά από πάσα του Τσάβι, έστειλε τη μπάλα στα αριστερά του Φαν ντερ Σαρ, ο οποίος ανακοίνωσε ότι αυτός ο αγώνας θα αποτελέσει και ο τελευταίος στη καριέρα του.

Παρόλα αυτά, στο 34ο λεπτό, ο Γουέιν Ρούνεϊ, μετά από συνεργασία με τον Γκιγκς, έστειλε τη μπάλα στα δίχτυα του Βίκτορ Βαλντέζ και διαμόρφωσε το τελικό σκορ για το πρώτο ημίχρονο. Στο δεύτερο ημίχρονο, στο 54ο λεπτό, ο Λιονέλ Μέσι έστειλε τη μπάλα στα δίχτυα του Φαν ντερ Σάρ και έκανε το σκορ 2-1. Το τελικό σκορ διαμόρφωσε ο Νταβίντ Βίγια, ο οποίος έστειλε τη μπάλα στα δίχτυα, με τον Φαν ντερ Σαρ να μην μπορεί να σταματήσει τη μπάλα.

Μετά τη λήξη του αγώνα, οι παίκτες της Μάντσεστερ Γιουνάιτεντ έλαβαν τα αργυρά μετάλλια τους, και αργότερα οι παίκτες της Μπαρτσελόνα έλαβαν τα χρυσά μετάλλια, με τον Αμπιντάλ να σηκώνει το τρόπαιο. Ο Λιονέλ Μέσι ανακηρύχθηκε ο καλύτερος παίκτης του αγώνα.

Δηλώσεις
Ο Φαν ντερ Σάρ, ο οποίος αποχωρεί από την ενεργό δράση, δήλωσε «η Μπαρτσελόνα είναι η καλύτερη ομάδα του κόσμου. Κάναμε ότι μπορούσαμε για να πάρουμε το τρόπαιο, αλλά ο Μέσι, ο Τσάβι και ο Ινιέστα έπαιξαν εξαιρετικά».

Ο Ζοζέπ Γκουαρντιόλα δήλωσε ότι ο «Μέσι είναι ο καλύτερος παίκτης που είδα ποτέ. Αυτός είναι που έκανε τη διαφορά στον αγώνα και αυτός μας έδωσε τη νίκη». Ο Άλεξ Φέργκιουσον δήλωσε ότι «η Μπάρτσα ήταν η καλύτερη ομάδα, με την οποία είχαμε αναμετρηθεί».

Λεπτομέρειες τελικού

ΜΠΑΡΤΣΕΛΟΝΑ: GK 1  Βίκτορ Βαλντές   10px 85'RB 2  Ντάνι Άλβες   10px 60' 10px 88'CB 14 Χαβιέ ΜασεράνοCB 3  Ζεράρντ ΠικέLB 22 Ερίκ ΑμπιντάλDM 16 Σέρχιο ΜπούσκετςCM 6  Τσάβι Ερνάντεθ (c)CM 8  Αντρές ΙνιέσταRF 7  Νταβίντ Βίγια   10px 86'CF 10 Λιονέλ ΜέσιLF 17 Πέδρο   10px 90+2'Αλλαγές:GK 38 Όϊερ ΟλαζάμπαλDF 5  Κάρλες Πουγιόλ   10px 88'DF 21 Αντριάνο ΚορέιραMF 15 Σεϊντού Κεϊτά   10px 86'MF 20 Ιμπραχίμ Αφελάι   10px 90+2'MF 30 Τιάγκο ΑλκάνταραFW 9  Μπόγιαν ΚρκιτςΠροπονητής: Ζοζέπ Γκουαρντιόλα300pxΜΑΝΤΣΕΣΤΕΡ ΓΙΟΥΝΑΪΤΕΝΤ: GK 1  Έντβιν φαν ντερ ΣαρRB 20 Φάμπιο   10px 69'CB 5  Ρίο ΦέρντιναντCB 15 Νεμάνια Βίντιτς (c)LB 3  Πατρίς ΕβράRM 25 Αντόνιο Βαλένσια   10px 79'CM 16 Μάικλ Κάρικ   10px 61'  10px 77'CM 11 Ράιαν ΓκιγκςLM 13 Γι Σουνγκ ΠαρκSS 10 Γουέιν ΡούνεϊCF 14 Χαβιέρ ΕρνάντεςΑλλαγές:GK 29 Τόμας ΚιούστζακDF 12 Κρις ΣμάλινγκMF 8  ΆντρσονMF 17 Νάνι   10px 69'MF 18 Πολ Σκόουλς   10px 77'MF 24 Ντάρεν ΦλέτσερFW 7  Μάικλ ΌουενΠροπονητής: Άλεξ Φέργκιουσον 
UEFA Man of the Match:
Λιονέλ Μέσι (Μπαρτσελόνα)
Fans' Man of the Match:
Λιονέλ Μέσι (Μπαρτσελόνα)

Βοηθοί διαιτητές:
Γκάμπορ Ερός (επόπτης πλάγιας γραμμής) 
Γκιόργκι Ρίνγκ  (επόπτης πλάγιας γραμμής) 
Μιχάλι Φάμπιαν  (επόπτης μεγάλης περιοχής) 
Ταμάς Μπογκνάρ  (επόπτης μεγάλης περιοχής) 
4ος διαιτητής:
Ιστβάν Βάντ  
Αναπληρωτής διαιτητής:
Ρόμπερτ Κισπάλ 

Παραπομπές

 Πηγές 




Κατηγορία:Κύπελλο Πρωταθλητριών Ευρώπης
Κατηγορία:Αθλητισμός στο Λονδίνο
Κατηγορία:Ποδοσφαιρικά παιχνίδια ισπανικών ομάδων